Indunisia
Ripublik Indonésia disingkat RI atau Indonésia adalah nagara di Asia Tunggara, nang dilintasi garis katulistiwa wan ada di antara banua ganal Asia wan Australia awan jua antara Lalautan Pasifik wan Lalautan Hindia. Indonésia adalah nagara kapulauan pangganalnya di dunia nang tasusun matan 17.508 pulau, marga itu inya disambat jua sabagai Nusantara (Kapulauan Antara). Ba'isi populasi sabanyak 237 juta jiwa di tahun 2010, Indonésia adalah nagara bapanduduk pangganalnya ka'ampat di dunia wan nagara nang bapanduduk Muslim pambanyaknya di dunia, walau sacara rasmi kada nagara Islam. Bantuk pamarintahan Indonésia adalah ripublik, lawan Diwan Parwakilan Rakyat, Diwan Parwakilan Da'irah wan Paresidén nang dipilih langsung. Indung nagara ialah Jakarta. Indonésia basambitan wan Malaysia di Pulaw Kalimantan, wan Papua Nugini di Pulaw Papua wan lawan Timor Lésté di Pulaw Timor. Nagara jiran lainnya adalah Singapura, Pilipina, Australia, dan wilayah parsatuan Kapulauan Andaman wan Nikobar di India.
Sajarah Indonésia banyak dipangaruhi ulih bangsa lainnya. Kapulauan Indonésia manjadi wilayah pardagangan panting paling kada tumatan abad ka-7, yaitu sawayah Karajaan Sriwijaya di Palémbang manjalin hubungan agama wan pardagangan lawan Cina wan India. Karajaan-karajaan Hindu wan Buddha sudah tumbuh di panambaian abad Masihi, diumpati bubuhan padagang nang mambawa agama Islam, awan jua bamacam kanahapan Irupa nang asang ma'asang handak kuluh pardagangan rarampahan Maluku sawayah éra pa'ambahan lautan. Limbah ba'ada di bawah panjajahan Walanda, Indonésia nang bahari bangaran Hindia-Walanda manyata'akan kamardikaannya di pa'uncitan Perang Dunia II. Satarusnya Indonésia mandapat bamacam hambatan, ancaman, wan tantangan matan kaluratan alam, korupsi, séparatisma, parosés démokratisasi wan période parubahan ikunumi nang hancap.
Tumatan di Sabang hinggan Merauké, Indonésia tasusun matan bamacam suku, bubuhan, basa wan agama nang babida. Urang Jawa adalah bubuhan étnis pambanyaknya wan sacara pulitis paling pa'iyanya. Sambuyan nasional Indunisia, "Bhinneka tunggal ika" ("Babida-bida tagal tatap basatu"), ba'arti kabaragaman nang mambantuk nagara. Salain ba'isi populasi racap wan wilayah nang lumbah, Indonésia ba'isi wilayah alam nang mandukung tingkat kaanekaragaman hayati pangganalnya kadua di dunia.
Sajarah Indonésia banyak dipangaruhi ulih bangsa lainnya. Kapulauan Indonésia manjadi wilayah pardagangan panting paling kada tumatan abad ka-7, yaitu sawayah Karajaan Sriwijaya di Palémbang manjalin hubungan agama wan pardagangan lawan Cina wan India. Karajaan-karajaan Hindu wan Buddha sudah tumbuh di panambaian abad Masihi, diumpati bubuhan padagang nang mambawa agama Islam, awan jua bamacam kanahapan Irupa nang asang ma'asang handak kuluh pardagangan rarampahan Maluku sawayah éra pa'ambahan lautan. Limbah ba'ada di bawah panjajahan Walanda, Indonésia nang bahari bangaran Hindia-Walanda manyata'akan kamardikaannya di pa'uncitan Perang Dunia II. Satarusnya Indonésia mandapat bamacam hambatan, ancaman, wan tantangan matan kaluratan alam, korupsi, séparatisma, parosés démokratisasi wan période parubahan ikunumi nang hancap.
Tumatan di Sabang hinggan Merauké, Indonésia tasusun matan bamacam suku, bubuhan, basa wan agama nang babida. Urang Jawa adalah bubuhan étnis pambanyaknya wan sacara pulitis paling pa'iyanya. Sambuyan nasional Indunisia, "Bhinneka tunggal ika" ("Babida-bida tagal tatap basatu"), ba'arti kabaragaman nang mambantuk nagara. Salain ba'isi populasi racap wan wilayah nang lumbah, Indonésia ba'isi wilayah alam nang mandukung tingkat kaanekaragaman hayati pangganalnya kadua di dunia.
This is an excerpt from the article Indunisia from the Wikipedia free encyclopedia. A list of authors is available at Wikipedia.
bjn_Latn bjn_Latn bjn_Latn bjn_Latn bjn_Latn bjn_Latn eng_Latn